Amanal Petros

Amanal Petros (født 1995) er en friidrettsutøver som representerer Tyskland. Hans fremste internasjonale meritter er bronse på 5000 meter i Lag-EM i friidrett 2017 og sølv på 10.000 meter i U23-EM i friidrett 2017.  Hans opprinnelse kommer fra Tigray i Nord-Etiopia.

 Bakgrunn 
Petors røtter er i Tigray i Nord-Etiopia, og han ble født i Assab, Eritrea. Da han var to år gammel flyktet moren til nabolandet Etiopia på grunn av grensekonflikten. Han vokste opp der under dårlige forhold og måtte gå 15 km til skolen og tilbake hver dag. Der vokste han opp i fattige kår, og gikk daglig 15 km til og fra skolen. Han spilte også fotball da han vokste opp. Da han var 16 år gammel flyktet han og moren til Tyskland av politiske grunner.Deutsche Leichtathletik-Verband - Amanal Petros und sein Durchbruch im Nationaltrikot , besøkt 22. juli 2017. 

 Idrettskarriere 
Petros ble tysk U20-mester på 3000 meter innendørs i 2014, og han vant også det tyske U23-mesterskapet på 10 km.TrackTeam - Amanal Petros , besøkt 22. juli 2017. Under det tyske mesterskapet i friidrett fikk han sølv på 10 km gateløp.

Under EM i terrengløp 2015 kom han på tredjeplass i U23-klassen, og Tyskland kom på femteplass i lagkonkurransen i denne klassen.European Athletics - SPAR European Cross Country Championships - Hyères 2015, besøkt 22. juli 2017. Samme år ble han tysk U23-mester på 5000 meter i friidrett, på 10 km gateløp, og i terrengløp. Han deltok også i det tyske mesterskapet i friidrett, og fikk der sølv på 10 km gateløp og bronse på 5000 meter. 

I 2016 kom han på fjerdeplass i U23-klassen under EM i terrengløp 2016. Som året før ble han tysk U23-mester på 5000 meter i friidrett, på 10 km gateløp, og i terrengløp. Han fikk også sølv på 10.000 meter og 10 km gateløp, samt bronse på 5000 meter under det tyske mesterskapet i friidrett.

Tyskland deltok i Super League under Lag-EM i friidrett 2017, og Petros kom der på tredjeplass på 5000 meter. Under U23-EM i friidrett 2017 i Bydgoszcz fikk han sølv på 10.000 meter, bak spanske Carlos Mayo. Under det tyske mesterskapet i friidrett fikk han sølv på 10.000 meter.

 Referanser 

 Kilder 
 Portrett hos DLV 

 Eksterne lenker 
  Offisiell hjemmeside

  Profil hos European Athletics
  Profil hos All-Athletics
  Profil hos TrackTeam

Kategori:Tyske langdistanseløpere
Kategori:Tyske terrengløpere
Kategori:Eritreiske langdistanseløpere
Kategori:Eritreiske terrengløpere
Kategori:Deltakere for Tyskland under EM i friidrett 2018
Kategori:Deltakere for Tyskland under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Tyskland under EM i friidrett 2022
Kategori:Deltakere for Tyskland under EM i friidrett 2024
Kategori:Deltakere for Tyskland under Sommer-OL 2024
Kategori:Friidrettsutøvere under Sommer-OL 2024
Kategori:Deltakere for Tyskland under VM i friidrett 2025